|  |  |
| --- | --- |
| **Broj RKP-a:** | **51409** |
| **Matični broj:** | **5292441** |
| **OIB:** | **6321465893** |
| **Naziv obveznika:** | **SREDIŠNJI DRŽAVNI URED ZA DEMOGRAFIJU I MLADE** |
| **Pošta i mjesto:** | **10000 ZAGREB** |
| **Ulica i kućni broj:** | **TRG NEVENKE TOPALUŠIĆ 1** |
| **Razdjel:** | **037** |
| **Glava:** | **03705** |
| **Šifra djelatnosti:** | **8411 Opće djelatnosti javne uprave** |
| **Šifra grada:** | **133 Županija: GRAD ZAGREB, grad/općina: GRAD ZAGREB** |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2023. GODINE**

Sukladno odredbama članka Pravilnika o financijskom izvještavanju u proračunskom računovodstvu (Narodne novine br. 37/22) sačinjene su bilješke odnosno objašnjenja uz financijske izvještaje za razdoblje siječanj – prosinac 2023. godine Središnjeg državnog ureda za demografiju i mlade.

Središnji državni ured ustrojen je 23. srpnja 2020. godine temeljem Zakona o ustrojstvu i djelokrugu tijela državne uprave (Narodne novine, broj 85/2020), a člankom 21. navedenog Zakona propisan je njegov djelokrug rada. Temeljem predmetnog Zakona Središnji držani ured je preuzeo poslove, prava i obveze, kao i državne službenike i namještenike zatečene na obavljanju preuzetih poslova u dijelu koji se odnosi na obavljanje poslova demografije i mladih Ministarstva za demografiju, obitelj, mlade i socijalnu politiku koje je prestalo s radom 22. srpnja 2020. godine. Temeljem Sporazuma o podjeli dokumentacije, poslovnog prostora, uredske i informatičke opreme, vozila i ostale imovine izvršena je podjela imovine.

Na dan 31. prosinca 2023. u Središnjem državnom uredu za demografiju i mlade zaposleno je 48 djelatnika.

Odgovorna osoba Središnjeg državnog ureda je Državna tajnica Željka Josić, dr.med.

Financijski izvještaji koji se sastavljaju za razdoblje od 1. siječnja do 31. prosinca 2023. godine jesu:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR – RAS
* Izvještaj o rashodima prema funkcijskoj klasifikaciji na obrascu RAS – funkcijski
* Izvještaj o promjenama u vrijednosti i obujmu imovine e obveza na obrascu P – VRIO
* Izvještaj o obvezama na obrascu OBVEZE
* Bilješke

Podaci za popunjavanje financijskih izvještaja dobiveni su iz Glavne knjige koju informatički podržava program ENEL.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – PR-RAS**

**PRIHODI POSLOVANJA**

Središnji državni ured za razdoblje siječanj – prosinac 2023. godine u svom poslovanju ostvario je prihode u ukupnom iznosu od 350.191.811,59 EUR, što je povećanje od 21,2% u odnosu na isto razdoblje 2022. godine.

ŠIFRA 6148 Naknade za priređivanje igara na sreću ***–*** ostvareni su prihodi u iznosu od 2.177.512,52 EUR, povećanje od 33,1% u odnosu na prethodnu godinu. Klasificirani na izvoru financiranja 41. Prihodi se ostvaruju temeljem Zakona o igrama na sreću, čl.8 i Uredbe o kriterijima za utvrđivanje korisnika i načinu raspodjele dijela prihoda od igara na sreću, čl. 2. i 3. za provođenje aktivnosti Politika za mlade, Provedba mjera obiteljske i populacijske politike, Potpora za programe usmjerene mladima i Prevencija nasilja nad i među mladima.

ŠIFRA 6323 Tekuće pomoći od institucija i tijela EU ***–*** ostvareni prihodi u iznosu 12.244.463,18 EUR što je smanjenje ostvarenih prihoda od 0,7% u odnosu na prethodnu godinu, a odnosi se na sredstva primljena na temelju tekućih pomoći od institucija i tijela EU, izvor 561 i 51 vezano za pozive unutar prioritetne osi 2 Socijalno uključivanje u okviru Operativnog programa Učinkoviti ljudski potencijali 2014.-2020. godine za isplatu po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja. Donijete su odluke o financiranju, te su potpisani ugovori o dodjeli sredstava s prihvatljivim prijaviteljima - dječji vrtići, jedinice lokalne samouprave (JLS) te su se isplate vršile tijekom 2023. godine. Na izvoru 51 provodila se aktivnost Međunarodna suradnja.

ŠIFRA 6417 Prihodi od dobiti trgovačkih društava, kreditnih i ostalih financijskih institucija po posebnim propisima – ostvareni su prihodi u iznosu od 44.285,16 EUR i bilježe smanjenje od 34,8% u odnosu na prethodnu godinu. Prihodi iz dobiti Hrvatske lutrije, klasificirani na izvoru 41 koji se koriste za provođenje aktivnosti Politika za mlade, Provedba mjera obiteljske i populacijske politike, Potpora za programe usmjerene mladima i Prevencija nasilja nad i među mladima.

ŠIFRA 67 Prihodi iz nadležnog proračuna i od HZZO-a na temelju ugovornih obveza – ostvareni prihodi u ukupnom iznosu od 335.725.550,73 EUR i bilježe povećanje od 22,1% u odnosu na prethodnu godinu, klasificirani na izvoru financiranja 11 i 12. Odnose se na sredstva za financiranje rashoda za zaposlene, redovnih materijalnih rashoda, financijskih rashoda, naknada građanima i kućanstvima u novcu u iznosu od 335.711.181,54 EUR-a i 14.369,19 EUR-a za nabavu nefinancijske imovine za nabavu računala i uredske opreme, komunikacijske opreme i ostale opreme za redovno poslovanje.

**RASHODI POSLOVANJA**

Poslovanje Središnjeg državnog ureda obavlja se preko jedinstvenog računa državne riznice broj: HR1210010051863000160.

Središnji državni ured za razdoblje siječanj – prosinac 2023. godine u svom poslovanju ostvario je rashode u ukupnom iznosu od 351.346.874,27 EUR, što je povećanje od 21,5% u odnosu na isto razdoblje 2022. godine.

ŠIFRA 31 Rashodi za zaposlene – ostvareni su rashodi za zaposlene u iznosu 1.324.826,39 EUR-a i bilježe povećanje od 18,4% u odnosu na prethodnu godinu. Obračun plaća obavlja se putem COP-a sukladno Zakonu o plaćama u državnim službama i Kolektivnom ugovoru za državne službenike i namještenike. Isplaćene su plaće i doprinosi za zdravstveno osiguranje za 48 djelatnika, prekovremeni rad zbog povećanog obujma poslova, potpore za smrt užeg člana obitelji, potpore za bolovanje zaposlenika duže od 90 dana, jubilarne nagrade, regres za godišnji odmor, dar djetetu do 15 godine života i nagrada za božićne blagdane. Povećanje je posljedica toga što je u lipnju 2023. godini Vlada Republike Hrvatske donijela Odluku o isplati privremenog dodatka na plaću državnim službenicima i namještenicima te službenicima i namještenicima u javnim službama (NN 65/2023), a s plaćom za kolovoz 2023. isplatio se dodatak za državne službenike i namještenike u visini od 10% (Odluka o isplati dodatka na plaću državnim službenicima i namještenicima NN 97/2023). Dodatkom III Kolektivnog ugovora za državne službenike i namještenike ugovoreno je povećanje osnovice za izračun plaće u iznosu od 947,18 EUR-a koje se primijenilo na plaći za listopad i povećanje regresa i nagrade za božićne blagdane u iznosu od 300,00 EUR-a.

ŠIFRA 32 Materijalni rashodi – ostvareni rashodi u iznosu 1.155.167,35 EUR-a bilježe povećanje od 104,4% u odnosu na isto razdoblje prethodne godine i odnose se na:

*321 Naknade troškova zaposlenima* u iznosu od 64.348,88 EUR-a (troškovi službenih putovanja, naknade za prijevoz i stručno usavršavanje zaposlenika)

*322 Rashodi za materijal i energiju* iznose 27.528,51 EUR (uredski materijal, energija, materijali i dijelovi za tekuće i investicijsko održavanje)

*323 Rashodi za usluge* bilježe najveće povećanje i iznose 993.473,18 EUR-a.

Najveća povećanja odnose se na usluge promidžbe i informiranja (organizacija i sudjelovanje na konferencijama, tisak brošura i promotivnih materijala, jumbo plakati, izrade video materijala, provođenje kampanja za informiranje javnosti za provedbu aktivnosti politike za mlade, mjera demografske i migracijske politike, međunarodne suradnje, provedbu mjera obiteljske i populacijske politike.

Zakupnine i najamnine u iznosu 102.440,87 EUR-a odnose se na najmove poslovnih prostora i opreme za konferencije, sudjelovanje u zajedničkim troškovima boravka djelatnika u Stalnom predstavništvu RH pri EU u Bruxelles-u, najam uređaja za ispis za potrebe redovnog poslovanja, najam licenci za knjigovodstveni program, najam dva automobila za službene potrebe.

U 2023. godini djelatnici Središnjeg državnog ureda obavili su sistematske preglede i zbog navedenog je na šifri 3236 povećanje od 467,4%.

Intelektualne i osobne usluge iznose 455.601,18 EUR-a i najvećim dijelom odnose se na provođenje aktivnosti mjera demografske i migracijske politike, mjera obiteljske i populacijske politike, politike za mlade kroz anketiranje javnosti, izrade stručnih analiza, usluge modeliranja na konferencijama, usluge savjetovanja i lektoriranja, usluge studenata preko studentskih ugovora radi povećanog obujma poslova i ugovora o djelu.

Računalne usluge bilježe rast od 125,5% i odnose se na održavanje i nadogradnju web aplikacija i portala, održavanje informacijskog sustava Središnjeg državnog ureda, FINA mjesečni paketi i korištenje servisa, održavanje knjigovodstvenog programa.

Ostale usluge u iznosu od 59.895,52 EUR-a čine rashodi za grafičke i tiskarske usluge brošura i materijala, usluge čišćenja i tjelesne zaštite koji se podmiruju nalogom za preknjiženje Ministarstvu rada, mirovinskog sustava, obitelji i socijalne politike.

Naknade troškova osobama izvan radnog odnosa bilježe povećanje od 30,4% i sadrže troškove službenih putovanja vanjskih suradnika za sudjelovanja na savjetima i konferencijama iz aktivnosti koje provodi Središnji državni ured.

Ostali nespomenuti rashodi poslovanja iznose 50.376,29 EUR-a i najvećim djelom se odnose na troškove sudskih postupaka temeljem presuda Ustavnog suda (korisnici novčane pomoći za roditelja odgojitelja temeljem Odluke o novčanoj pomoći za roditelja odgojitelja iz 2016. i 2018., zastupani po opunomoćeniku, podnijeli su Gradu Zagrebu zahtjeve za izdavanje klauzule pravomoćnosti i izvršnosti na Zaključke/Rješenja Grada Zagreba. Grad Zagreb je navedenim korisnicima odgovorio dopisima u kojima navodi da nije moguće udovoljiti zahtjevu stranaka jer akt o ostvarivanju novčane pomoći za roditelja odgojitelja nije donesen u upravnom postupku budući da se ne radi o upravnoj stvari, slijedom čega su korisnice/i podnijele žalbe Ministarstvu pravosuđa i uprave, koje je predmetne zahtjeve ustupilo Središnjem državnom uredu za demografiju i mlade, nakon čega su korisnici novčane pomoći podnijeli tužbe Upravnom sudu u Zagrebu radi šutnje uprave. Konkretno, radi se o ukupno 25 predmeta u kojima je Upravni sud u Zagrebu donio presude kojima je naloženo Središnjem državnom uredu za demografiju i mlade da u roku od 60 dana od dana dostave pravomoćne presude donese odluku o žalbi tužitelja/ice te da tužitelju/ici naknadi troškove upravnog spora u iznosu 1.244,28 eura odnosno 621,88 eura. Postupajući po presudama Upravnog suda u Zagrebu Središnji državni ured za demografiju i mlade donio je rješenja u svih 25 predmeta, nakon čega su žalitelji/ice postupajući po uputi o pravnom lijeku u rješenjima tužili Središnji državni ured za demografiju i mlade. Navedeni sporovi se trenutno vode pred Upravnim sudom u Zagrebu), troškove reprezentacije za konferencije i ostale zajedničke troškove boravka djelatnika u Stalnom predstavništvu RH pri EU u Bruxelles-u.

ŠIFRA 34 Financijski rashodi – iznose 4.071,34 EUR-a i povećanje od 1.927,2%. Odnosi se na bankarske usluge i usluge platnog prometa, te najvećim dijelom na troškove zateznih kamata na troškove sudskih postupaka temeljem presuda Ustavnog suda.

ŠIFRA 35 Subvencije ***–*** ostvareni su rashodi u iznosu od 7.043.077,94 EUR-a, smanjenje od 9,5% u odnosu na prethodnu godinu za nacionalno sufinanciranje i Europski socijalni fond za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine, isplate prema odobrenim ZNS-ovima. Razlog smanjenju je u dinamici dostavljanja Zahtjeva za nadoknadom sredstava od strane korisnika.

ŠIFRA 36 Pomoći dane u inozemstvo i unutar općeg proračuna **–** ostvareni su rashodi u iznosu od 15.913.442,20 EUR-a, povećanje od 25,5% u odnosu na prethodnu godinu za nacionalno sufinanciranje za provedbu mjera demografske i migracijske politike temeljem sklopljenih Ugovora i odobrenih ZNS-ova, provedbe aktivnosti Projekti i programi potpore i otpornosti i Podrška pristupačnosti kulturnih, sportskih i socijalnih usluga, te nacionalno sufinanciranje i Europski socijalni fond za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, jedinice lokalne samouprave (JLS). Sporazumom o partnerstvu sa Agencijom za mobilnost I programe EU na aktivnosti Međunarodna suradnja, izvor 51 preneseno je 45.862,70 EUR-a. Temeljem Ugovora o financijskog potpori za project Youth Wiki Institutu za društvena istraživanja prenesen je iznos od 7.603,75 EUR-a.

ŠIFRA 37 Naknade građanima i kućanstvima na temelju osiguranja i druge naknade – ostvareni rashodi u iznosu od 323.152.805,57 EUR-a bilježe povećanje od 22,1% u odnosu na prethodnu godinu i sastoji se od isplata porodiljnih naknada i naknada za opremu za novorođenčad u iznosu od 322.543.630,13 EUR-a, rezultat povećanja je stupanje na snagu Zakona o izmjenama i dopunama Zakona o rodiljnim i roditeljskim potporama od 1. kolovoza 2022. kojim je uvedeno novo pravo – pravo očinskog dopusta i povećanje proračunske osnovice postojećih prava. Iznos od 609.175,44 EUR-a odnosi se na refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj, provodi se nalogom za preknjiženje Ministarstvu unutarnjih poslova.

ŠIFRA 38 Ostali rashodi – rashodi u iznosu od 2.753.483,48 EUR-a bilježe povećanje od 15,6% i odnose se na isplate po Ugovorima, nacionalno financiranje i financiranje iz prihoda ostvarenih od naknada za priređivanja igara na sreću za projekte i programe udrugama usmjerenih djeci i mladima i za prevenciju nasilja nad i među djecom i mladima.

ŠIFRA Y001 Manjak prihoda poslovanja odnosi se na razliku između ukupnih prihoda poslovanja i ukupnih rashoda poslovanja evidentiranih u knjigama Središnjeg državnog ureda za demografiju i mlade.

ŠIFRA 92211 Višak prihoda poslovanja – preneseni iznosi 2.231.949,31 EUR i odnosi se na neutrošena sredstva ostvarena prijašnjih godina, izvora 41 i prihoda od igara na sreću i dobiti Hrvatske lutrije.

**RASHODI ZA NABAVU DUGOTRAJNE IMOVINE**

Središnji državni ured za razdoblje siječanj – prosinac 2023. godine u svom poslovanju ostvario je rashode za nabavu nefinancijske imovine u ukupnom iznosu od 14.369,19 EUR, što je povećanje od 19,9% u odnosu na isto razdoblje 2022. godine.

ŠIFRA 42 Rashodi za nabavu proizvedene dugotrajne imovine – iznose 14.369,19 EUR-a i sastoje se od nabave računala i računalne opreme u iznosu od 10.618,61 EUR-a, uredskog namještaja i stroja za uvez u iznosu od 986,63 EUR-a, četiri mobilna uređaja za službene potrebe u iznosu od 687,76 EUR-a i klima uređaja u iznosu od 2.076,19 EUR-a.

ŠIFRA 19 Rashodi budućih razdoblja i nedospjela naplata prihoda (aktivna vremenska razgraničenja) – iznose 26.286.934,16 EUR-a i sastoje se od rashoda za zaposlene (plaća za prosinac, obračun doprinosa i poreza za djelatnika u Stalnom predstavništvu u Bruxellesu), materijalnih rashoda (usluge telefona, interneta i pošte za prosinac 2023., gorivo za sl. automobile, održavanje web aplikacija i IT sustava za prosinac 2023.) refundacije izrade osobnih iskaznica za razdoblje 10-12/2023, rodiljne naknade za prosinac 2023. Navedeni rashodi evidentirani su u poslovnim knjigama na kontu 19311 u protivnom bi bili 13. rashod 2023. godine.

**Obavezni analitički podaci**

Z006 Prosječan broj zaposlenih u tijelima na osnovi stanja na početku i na kraju izvještajnog razdoblja (cijeli broj) – prosječan broj zaposlenih na početku izvještajnog razdoblja – 48.

Z008 Prosječan broj zaposlenih u tijelima na osnovi sata rada (cijeli broj) – na dan 31. prosinca 2023. – 47.

ŠIFRA 31214 Otpremnine – u 2023. godini nije bilo isplata otpremnina.

ŠIFRA 31215 Naknade za bolest, invalidnost i smrtni slučaj – isplaćene su 2 potpore zbog bolovanja zaposlenika duljeg od 90 dana i 1 potpora u slučaju smrti člana uže obitelji.

ŠIFRA 32121 Naknade za prijevoz na posao i s posla – povećanje od 5,9%. Odnosi se na isplate djelatnicima koji sukladno odredbama Kolektivnog ugovora ostvaruju pravo na isplatu naknade za prijevoz na posao i s posla.

ŠIFRA 32361 Obvezni i preventivni zdravstveni pregledi zaposlenika – u 2023. godini djelatnici Središnjeg državnog ureda obavili su sistematske preglede i zbog navedenog je povećanje.

ŠIFRA 32371 Autorski honorari – u 2023. godini nije bilo isplata autorskih honorara.

ŠIFRA 32372 Ugovori o djelu – bilježi smanjenje od 42,5% u odnosu na 2022. godinu. Isplatili su se ugovori o djelu za vanjske suradnike zbog povećanog obujma poslova (izrade analiza migracijskih procesa, analiza i pripreme medijskog sadržaja, informatički poslovi, računovodstveni poslovi zbog odlaska i manjka djelatnika).

ŠIFRA 32377 Usluge agencija, studentskog servisa – povećanje u odnosu na 2022. godinu od 112,8% zbog povećanog obujma poslova i manjka zaposlenika, angažirani su studenti preko studentskih ugovora za pomoćne poslove.

ŠIFRA 32923 Premije osiguranja zaposlenih – povećanje od 35,9% odnosi se na plaćene premije zdravstvenog osiguranja djelatnika u Stalnom predstavništvu u Bruxellesu.

ŠIFRA 36314 Tekuće pomoći županijskim proračunima – u 2023. nije bilo isplata županijskim proračunima.

ŠIFRA 36315 Tekuće pomoći gradskim proračunima – povećanje od 20,8% odnosi se na nacionalno sufinanciranje za provedbu mjera demografske i migracijske politike temeljem sklopljenih Ugovora i odobrenih ZNS-ova, provedbe aktivnosti Projekti i programi potpore i otpornosti, isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima – gradovi (JLS).

ŠIFRA 36316 Tekuće pomoći općinskim proračunima – povećanje od 9,8% odnosi se na nacionalno sufinanciranje za provedbu mjera demografske i migracijske politike temeljem sklopljenih Ugovora i odobrenih ZNS-ova, provedbe aktivnosti Projekti i programi potpore i otpornosti, isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima – općine (JLS).

ŠIFRA 36325 Kapitalne pomoći gradskim proračunima – povećanje od 173,5% odnosi se na nacionalno sufinanciranje za provedbu projekta Podrška pristupačnosti kulturnih, sportskih i socijalnih usluga temeljem sklopljenih Ugovora i odobrenih ZNS-ova – gradovi (JLS).

ŠIFRA 36326 Kapitalne pomoći općinskim proračunima – povećanje od 73,6% odnosi se na nacionalno sufinanciranje za provedbu projekta Podrška pristupačnosti kulturnih, sportskih i socijalnih usluga temeljem sklopljenih Ugovora i odobrenih ZNS-ova – općine (JLS).

ŠIFRA 36816 Tekuće pomoći gradskim proračunima temeljem prijenosa EU sredstava – bilježi povećanje od 36,1% i odnosi se na financiranje iz Europskog socijalnog fonda za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, gradovi (JLS)

ŠIFRA 36817 Tekuće pomoći općinskim proračunima temeljem prijenosa EU sredstava – bilježi povećanje od 7,9% i odnosi se na financiranje iz Europskog socijalnog fonda za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, općine (JLS)

ŠIFRA 37217 Porodiljne naknade i oprema za novorođenčad – rezultat povećanja od 22,2% je stupanje na snagu Zakona o izmjenama i dopunama Zakona o rodiljnim i roditeljskim potporama od 1. kolovoza 2022. kojim je uvedeno novo pravo – pravo očinskog dopusta i povećanje proračunske osnovice postojećih prava.

ŠIFRA 37219 Ostale naknade iz proračuna u novcu – isplaćene su nagrade redovnim učenicima i studentima temeljem Odluke o dodjeli nagrade za fotografiju i videozapis HRVATSKA OČIMA MLADIH u 2023. godini.

ŠIFRA 37229 Ostale naknade iz proračuna u naravi – refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj temeljem Sporazuma između Ministarstva unutarnjih poslova i Središnjeg državnog ureda za demografiju i mlade potpisan u kolovozu 2021. godine, Zaključak Vlade RH, Program „Demografska revitalizacija i bolji položaj obitelji“ 2020-2024., provodi se nalogom za preknjiženje Ministarstvu unutarnjih poslova.

**BILJEŠKE UZ BILANCU**

ŠIFRA B001 Imovina – iznos ukupne imovine povećan je 1.177,4% i isto je rezultat povećanja šifre 193 Kontinuirani rashodi budućih razdoblja koji iznosi 26.286.934,16 EUR-a.

ŠIFRA B002 Nefinancijska imovina – povećanje od 35,7% odnosi se na imovinu preuzetu prilikom osnivanja 23. srpnja 2020., temeljem Sporazuma i nabavu nove dugotrajne imovine, umanjenu za obračunati ispravak vrijednosti po propisanim stopama za 2023. godinu. Detaljno obrazloženje prikazano je u bilješkama obrasca PR-RAS u rashodima za nabavu nefinancijske imovine, šifra 42.

ŠIFRA 1 Financijska imovina – iznosi 28.345.113,81 EUR-a i bilježi povećanje od 1.193,5%, odnosi se na potraživanja za naknade koje se refundiranju za bolovanja na teret HZZO-a, potraživanja proračunskih korisnika za sredstva uplaćena u nadležni proračun na izvoru 41 i najvećim dijelom na povećanje na šifri 193 Kontinuirani rashodi budućih razdoblja koji iznosi 26.286.934,16 EUR-a.

ŠIFRA 2 Obveze – iskazane su otvorene obveze u iznosu od 27.307.196,29 EUR i odnose se na rashode za zaposlene (plaća za prosinac, obračun doprinosa i poreza za djelatnika u Stalnom predstavništvu u Bruxellesu), materijalne rashode za prosinac 2023. (prijevoz djelatnika, usluge telefona, interneta i pošte, gorivo za sl. automobile, licence za programe, ugovor o djelu, održavanje web aplikacija i IT sustava) refundacije izrade osobnih iskaznica za razdoblje 10-12/2023, rodiljne naknade za prosinac 2023. Sve navedene obveze imaju datum dospijeća u siječnju 2024. i iste će biti podmirene.

ŠIFRA 9 Vlastiti izvori – bilježe smanjenje od 51,1% i sastoje se od vlastitih izvora iz proračuna vezanih za nefinancijsku imovinu, višak prihoda poslovanja koji je 53,3% manji u odnosu na prethodno razdoblje.

Najznačaniji iznos šifre 9 odnosi se na izvanbilančne zapise na kojima su evidentirani instrumenti osiguranja plaćanja temeljem odobrenih projekata i to za projekte usmjerene podršci roditeljstvu, projekte usmjerene mladima i za Program potpore za održavanje i razvoj predškolske djelatnosti. Ukupno povećanje izvanbilančnih zapisa u 2023. godini iznosi 106,1%.

**Obvezni analitički podaci**

ŠIFRA dio 16 D Potraživanja za prihode poslovanja – dospjela – u 2022. potraživanja za prihode izvora 41 iskazana su pogrešno, ista nisu dospjela.

ŠIFRA dio 16 N Potraživanja za prihode poslovanja – nedospjela – neutrošena sredstva izvora 41 koja će se prenijeti u 2024. godinu.

ŠIFRA dio 23 N Obveze za rashode poslovanja – nedospjele – iskazane su obveze u iznosu od 27.307.196,29 EUR i odnose se na rashode za zaposlene (plaća za prosinac, obračun doprinosa i poreza za djelatnika u Stalnom predstavništvu u Bruxellesu), materijalne rashode za prosinac 2023. (prijevoz djelatnika, usluge telefona, interneta i pošte, gorivo za sl. automobile, licence za programe, ugovor o djelu, održavanje web aplikacija i IT sustava) refundacije izrade osobnih iskaznica za razdoblje 10-12/2023, rodiljne naknade za prosinac 2023. Sve navedene obveze imaju datum dospijeća u siječnju 2024. i iste će biti podmirene.

ŠIFRA 23953 Obveze za jamčevine – uplaćene jamčevine za provedene postupke javne nabave, iste će biti vraćene dobavljačima.

ŠIFRA 23954 Ostale nespomenute obveze – odnose se na obveze prema dječjim vrtićima za odobrene isplate po ZNS-ovima.

ŠIFRA 23957 Obveze za EU predujmove – odnose se na obveze prema dječjim vrtićima, gradovima i općinama za odobrene isplate po ZNS-ovima.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Središnji državni ured za demografiju i mlade obveznik je popunjavanja Izvještaja prema funkcijskoj klasifikaciji, prema djelatnosti razvrstan je u klasifikaciju 10 Socijalna zaštita, funkcijskim područjima 104 Obitelj i djeca u iznosu od 335.844.738,35 EUR-a i 109 Aktivnosti socijalne zaštite koji nisu drugdje svrstane u iznosu od 15.516.505,11 EUR-a, zbroj navedenih jednak je rashodima iskazanim u PR-RAS obrascu na šifri Y034 u iznosu od 351.361.243,46 EUR-a.

**BILJEŠKE UZ PROMJENE U VRIJEDNOSTI IMOVINE I OBVEZA P-VRIO**

91512 ŠIFRA P018 Proizvedena dugotrajna imovina – iznos od 19.389,48 EUR-a odnosi se na primljenu računalnu opremu temeljem Sporazuma o prijenosu osnovnih sredstava bez naknade, sklopljenog između Ministarstva pravosuđa i uprave i Središnjeg državnog ureda za demografiju i mlade u sklopu ulaganja C2.2 R2-I2 – Uvođenje modela za hibridni pristup radnom mjestu – pametni model rada Nacionalnog plana oporavka i otpornosti 2021.-2026. Imovina je evidentirana u knjigama dana 20. lipnja 2023. godine.

**BILJEŠKE UZ IZVJEŠTAJ O OBVEZAMA**

Stanje obveza na početku izvještajnog razdoblja iznosi 185.525,94 EUR- a i sastoji se od obveza za zaposlene (plaća i prijevoz za prosinac 2022., isplaćeni u siječnju 2023.), računa za materijalne rashode, koji su isporučeni u prosincu, a dospijeće im je u siječnju 2023., obveza za EU predujmove i obveza za refundaciju bolovanja na teret HZZO-a.

POVEĆANJE OBVEZA U IZVJEŠTAJNOM RAZDOBLJU

Povećanje obveza u izvještajnom razdoblju iznosi 377.580.174,20 EUR-a i odnosi se na međusobne obaveze u iznosu od 14.569.817,37 EUR-a za refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj, bolovanja na teret HZZO-a i plaćanja po Ugovorima općinama i gradovima. Sadrži obveze za zaposlene u iznosu od 1.353.983,85 EUR, obveze za materijalne rashode 9.465.829,59 EUR-a, obveze za financijske rashode 2.757.554,82 EUR-a, obveze za naknade građanima i kućanstvima 349.313.407,54 EUR-a, ostale tekuće obveze u iznosu od 105.211,84 EUR-a i obaveze za nabavu nefinancijske imovine u iznosu od 14.369,19 EUR-a.

PODMIRENE OBVEZE U IZVJEŠTAJNOM RAZDOBLJU

Ukupne podmirene obveze u izvještajnom razdoblju iznose 350.458.503,85 EUR-a i odnose se na međusobne obaveze u iznosu od 13.736.002,42 EUR-a za refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj i plaćanja po Ugovorima općinama i gradovima, obveze za zaposlene 1.337.091,18 EUR-a, obveze za materijalne rashode 9.384.169,31 EUR, obveze za financijske rashode 2.757.554,82 EUR-a, obveze za naknade građanima i kućanstvima u iznosu od 323.152.805,57 EUR-a, ostale tekuće obveze 76.511,36 EUR-a i obaveze za nabavu nefinancijske imovine u iznosu od 14.369,19 EUR-a.

STANJE OBVEZA NA KRAJU IZVJEŠTAJNOG RAZDOBLJA

Obveze Središnjeg držanog ureda na dan 31. prosinca 2023. godine iznose 27.307.196,29 EUR-a, sastoje se od međusobnih obveza u iznosu od 856.678,75 EUR-a i Obveza za rashode poslovanja (plaća za zaposlene, obračun doprinosa i poreza za djelatnika u Stalnom predstavništvu u Bruxellesu, materijalni rashodi za prosinac 2023. (prijevoz djelatnika, usluge telefona, interneta i pošte, gorivo za sl. automobile, licence za programe, ugovor o djelu, održavanje web aplikacija i IT sustava) refundacije izrade osobnih iskaznica za razdoblje 10-12/2023, rodiljne naknade za prosinac 2023.) i sve su nedospjele obveze.

Zakonski predstavnik:

DRŽAVNA TAJNICA

Željka Josić, dr. med.

Zagreb, 31. siječnja 2024.

Izradila:

Ivana Berend